CELEX: 31988R3363
Language: el
Date: 1988-10-28 00:00:00
Title: Κανονισμός (ΕΟΚ) αριθ. 3363/88 της Επιτροπής της 28ης Οκτωβρίου 1988 περί επαναφοράς της εισπράξεως τελωνειακών δασμών για οξείδιο του ψευδαργύρου του κωδικού ΣΟ 2817 και κούκλες του κωδικού ΣΟ 9502, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων

Avis juridique important

|

31988R3363

Κανονισμός (ΕΟΚ) αριθ. 3363/88 της Επιτροπής της 28ης Οκτωβρίου 1988 περί επαναφοράς της εισπράξεως τελωνειακών δασμών για οξείδιο του ψευδαργύρου του κωδικού ΣΟ 2817 και κούκλες του κωδικού ΣΟ 9502, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  

Επίσημη Εφημερίδα αριθ. L 296 της 29/10/1988 σ. 0044 - 0045

***** ΚΑΝΟΝΙΣΜΟΣ (ΕΟΚ) αριθ. 3363/88 ΤΗΣ ΕΠΙΤΡΟΠΗΣ  της 28ης Οκτωβρίου 1988  περί επαναφοράς της εισπράξεως τελωνειακών δασμών για οξείδιο του ψευδαργύρου του κωδικού ΣΟ 2817 και κούκλες του κωδικού ΣΟ 9502, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3635/87 του Συμβουλίου της 12ης Δεκεμβρίου 1987 περί εφαρμογής των γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 16,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3635/87, ορισμένα προϊόντα καθεμιάς από τις χώρες καταγωγής και εδάφη που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 15·  ότι, σύμφωνα με το εν λόγω άρθρο 15, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1986 στην Κοινότητα προϊόντων καταγωγής τρίτων χωρών·  ότι για το οξείδιο του ψευδαργύρου, κωδικός ΣΟ 2817 και κούκλες, κωδικός ΣΟ 9502, η βάση αναφοράς διαμορφώνεται σε ύψος 282 000 και 7 632 000 ECU αντίστοιχα· ότι, κατά την ημερομηνία 1 Οκτωβρίου 1988, οι εισαγωγές των προϊόντων αυτών στην Κοινότητα, καταγωγής Κίνας, ανέρχονται δια καταλογισμού στο ύψος της εν λόγω βάσεως αναφοράς· ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες στην Κοινότητα· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Κίνας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 1ης Νοεμβρίου 1988, η ανασταλείσα, δυνάμει του κανονισμού (ΕΟΚ) αριθ. 3635/87, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Κίνας, στην Κοινότητα:  1.2 //  //  // Κωδικός ΣΟ   // Περιγραφή εμπορευμάτων   //  //  // 2817 00 00   // Οξείδιο του ψευδαργύρου. Υπεροξείδιο του ψευδαργύρου   //    //   // 9502   // Κούκλες που αναπαριστούν μόνον ανθρώπινες υπάρξεις:   // 9502 10   // - Κούκλες, έστω και ντυμένες:   // 9502 10 10   // - - Από πλαστική ύλη   // 9502 10 90   // - - Από άλλες ύλες   //   // - Μέρη και εξαρτήματα:   // 9502 91 00   // - - Ενδύματα και τα εξαρτήματά τους, υποδήματα και καπέλα   // 9502 99 00   // - - Άλλα   //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Οκτωβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 350 της 12. 12. 1987, σ. 1.